鶴山書院前爲荷塘三即其小嶼築亭久矣春後八日始榜曰夫容州
作者：魏了翁
朝代：宋

paragraphs: 嚴風吹衣落南土，手批{兒吾}猱藉封虎。
緣山跨谷三里城，架竹編茆百家聚。
天公似爲羈人謀，閉藏佳境城東陬。
介然用之便成圃，下眎更得夫容州。
水間木末高下照，名字既同形亦肖。
自從羸豕伏羣龍，紅白相輝轉明耀。
人憐風雪拘系之，委棄衰草蟠寒泥。
誰知烱烱含內美，正於槁瘁生光輝。
大書三字爲吹送，喚起渠陽百年夢。
却疑二華癡絕人，身既隠矣名焉用。